Document ID: 32013R0103

IZVEDBENA UREDBA KOMISIJE (EU) št. 103/2013
z dne 4. februarja 2013
o spremembi Uredbe (ES) št. 786/2007 glede imena imetnika dovoljenja za pripravek endo-1,4-beta-mananaze ES 3.2.1.78 (Hemicell)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Družba ChemGen Corp. je v skladu s členom 13(3) Uredbe (ES) št. 1831/2003 vložila vlogo s predlogom za spremembo imena imetnika dovoljenja iz Uredbe Komisije (ES) št. 786/2007 (2) o izdaji dovoljenja za pripravek endo-1,4-beta-mananaze ES 3.2.1.78 (Hemicell), ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, za deset let.
(2)
Vlagatelj trdi, da je družba Eli Lilly and Company Ltd z 10. februarjem 2012 pripojila družbo ChemGen Corp. in je zdaj lastnik pravic trženja za navedeni dodatek. Vlagatelj je predložil ustrezne podatke, ki podpirajo njegovo zahtevo.
(3)
Predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila obveščena o vlogi.
(4)
Da bi se družbi Eli Lilly and Company Ltd omogočilo, da izkorišča svoje pravice trženja, je treba spremeniti pogoje dovoljenja.
(5)
Uredbo (ES) št. 786/2007 bi bilo zato treba ustrezno spremeniti.
(6)
Ker ni varnostnih razlogov, ki bi zahtevali takojšnjo uporabo spremembe Uredbe (ES) št. 786/2007, uvedene s to uredbo, je ustrezno zagotoviti prehodno obdobje, v katerem se lahko porabijo obstoječe zaloge.
(7)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V drugem stolpcu Priloge k Uredbi (ES) št. 786/2007 se besedna zveza „ChemGen Corp., ki jo predstavlja Disproquima S.L.“ nadomesti z „Eli Lilly and Company Ltd.“.
Člen 2
Obstoječe zaloge dodatka, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo na trg do porabe zalog.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. februarja 2013

Labels: 3
17
4
6